Διερεύνηση της σχέσης επαγγελματικής εξουθένωσης και σεξουαλικής λειτουργίας σε εργαζόμενους στο χώρο της ψυχικής υγείας
Creators: name: Αριάδνη – Καλλιόπη, Ανδρώνη Κωνσταντίνου
Publisher: name: Aristotle University of Thessaloniki
Year: 2024
Subjects: Επαγγελματική εξουθένωση
Σεξουαλική λειτουργία
Επαγγελματίες ψυχικής υγείας
Burnout
Sexual function
Mental health workers

description: Η έρευνα σκοπεύει να μελετήσει τη διερεύνηση της σχέσης μεταξύ επαγγελματικής εξουθένωσης και σεξουαλικής λειτουργίας εργαζομένων ανδρών και γυναικών του χώρου ψυχικής υγείας του Αιγινητείου Νοσοκομείου. Πρόκειται για μια ερευνητική προσπάθεια που υλοποιείται ενδεχομένως για πρώτη φορά στον ελλαδικό χώρο. Η επαγγελματική εξουθένωση ή αλλιώς Burnout έχει μελετηθεί εκτεταμένα σε ιατρικό προσωπικό και έχει σχετιστεί με μεταβλητές σωματικής και ψυχικής υγείας. Αντίστοιχα και η σεξουαλική λειτουργία έχει απασχολήσει την επιστημονική ιατρική και ψυχιατρική κοινότητα, χωρίς όμως να έχει εστιαστεί η επίδραση που μπορεί να δεχτεί όταν επισυμβαίνουν συστηματικά ψυχοπιεστικές συνθήκες στο εργασιακό περιβάλλον. Στην έρευνα συμμετείχαν Ν=59 άτομα, ψυχίατροι, ψυχολόγοι, κοινωνικοί λειτουργοί, νοσηλευτές και διοικητικό προσωπικό. Όλοι τους συμπλήρωσαν το εργαλείο μέτρησης επαγγελματικής εξουθένωσης ΜΒΙ-22 και τα ερωτηματολόγια εκτίμησης σεξουαλικής λειτουργίας IIEF και FSFI ανάλογα με το φύλο. Μεταβλητές δημογραφικού χαρακτήρα όπως ηλικία, οικογενειακή κατάσταση, επίπεδο εκπαίδευσης και ειδικότητα συσχετίστηκαν με τις υπό μελέτη μεταβλητές. Από την έρευνα δεν προέκυψε στατιστικά σημαντική σχέση μεταξύ επαγγελματικής εξουθένωσης και σεξουαλικής λειτουργίας, παρά μόνο μεταξύ ορισμένων διαστάσεων. Βρέθηκε αρνητική συσχέτιση της συναισθηματικής εξάντλησης με την γυναικεία σεξουαλική ικανοποίηση και αρνητική συσχέτιση της αποπροσωποποίησης με την γυναικεία σεξουαλική ικανοποίηση. Ακόμη, βρέθηκε αρνητική συσχέτιση των προσωπικών επιτευγμάτων με το γυναικείο σεξουαλικό πόνο και θετική συσχέτιση της διάστασης των προσωπικών επιτευγμάτων με τη σεξουαλική επιθυμία και τη συνολική ικανοποίηση των ανδρών συμμετεχόντων. Τα δημογραφικά χαρακτηριστικά δεν σχετίστηκαν με στατιστικά σημαντικό τρόπο με τις μεταβλητές, πέρα από την ηλικία που σημείωσε μικρή αρνητική συσχέτιση με τη γυναικεία σεξουαλική λειτουργία. Προτείνεται περαιτέρω ερευνητική και βιβλιογραφική προσέγγιση της συγκεκριμένης σχέσης, προκειμένου να εμπλουτιστούν τα πορίσματα που αφορούν στους ειδικούς ψυχικής υγείας, λαμβάνοντας πάντα υπόψιν τους περιορισμούς της μελέτης.
description: The research aims to study the investigation of the relationship between burnout and sexual function of male and female employees of the mental health area of Eginition Hospital. This is a research effort implemented, maybe, for the first time in Greece. Burnout has been extensively studied in medical stuff and has been associated with physical and mental health variables. Similarly, sexual function has been a concern of the scientific medical and psychiatric community, but the impact it can receive when stressful conditions occur systematically in the work environment, has not been focused. The study involved N=59, psychiatrists, psychologists, social workers, nurses and technical stuff. All of them completed the Burnout measurement tool MBI-22 and the IIEF and FSFI sexual function indexes according to gender. Demographic variables such as age, marital status, education level and specialty were associated with the variables studied. The study found no statistically significant relationship between Burnout and sexual function, only between certain dimensions. We found negative correlation of emotional exhaustion with female sexual satisfaction and negative correlation of depersonalization with female sexual satisfaction. We, also, found negative correlation of personal achievements with female sexual pain, and a positive correlation of the dimension of personal achievement with sexual desire and overall satisfaction of male participants. Demographic characteristics were not statistically significant correlated to the variables, beyond age, which had little negative correlation with female sexual function. Further research and bibliographic approach to this relationship is proposed, in order to enrich the findings concerning mental health specialists, taking always into consideration the limitations of the research.